《送赵进臣持闽宪节》
宋代·陈文蔚

任官自古惟贤材，天子耳目寄外台。
祥刑所击切民命，可不於此钦恤哉。
猗嗟东南俗脆弱，独有闽岭高崔嵬。
山川风气颇相等，挟刚负险不可摧。
自来岩谷多啸聚，屡遗使者殓渠魁。
今幸田里各安业，毕竟习俗怀阴猜。
侵陵矫虔或未免，狱论不平良善灾。
民强官弱亦已久，往往州县翻低回。
政须绣斧肃风采，坐使一方公道开。
秋霜凛烈惩其奸，扑灭不复然死灰。
阳和宽大布德意，抚摩穷困如婴孩。
湘江之水碧悠悠，使君昔日曾徘徊。
于今八州复延颈，洗冤泽物须公来。
澄清本是平生志，从此四境无氛埃。
勿谓故园有松菊，长忆三径荒莓苔。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。